CELEX: 32016R0683
Language: sl
Date: 2016-05-02 00:00:00
Title: Uredba Komisije (EU) 2016/683 z dne 2. maja 2016 o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe propionske kisline – propionatov (E 280–283) v tortiljah (Besedilo velja za EGP)

3.5.2016   
            
            
               SL
            
            
               Uradni list Evropske unije
            
            
               L 117/28
            
         UREDBA KOMISIJE (EU) 2016/683
   z dne 2. maja 2016
   o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe propionske kisline – propionatov (E 280–283) v tortiljah
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) in zlasti člena 10(3) Uredbe,
   ob upoštevanju naslednjega:
   
               (1)
            
            
               V Prilogi II k Uredbi (ES) št. 1333/2008 so določeni seznam Unije aditivov za živila, odobrenih za uporabo v živilih, in pogoji njihove uporabe.
            
         
               (2)
            
            
               Seznam Unije aditivov za živila se lahko na pobudo Komisije ali na podlagi zahtevka posodobi v skladu s skupnim postopkom iz člena 3(1) Uredbe (ES) št. 1331/2008 Evropskega parlamenta in Sveta (2).
            
         
               (3)
            
            
               Dne 14. julija 2015 je bil vložen zahtevek za razširitev uporabe kalcijevega propionata (E 282) kot konzervansa za podaljšanje roka uporabnosti tortilj. Navedeni zahtevek je bil državam članicam dan na voljo v skladu s členom 4 Uredbe (ES) št. 1331/2008.
            
         
               (4)
            
            
               Uporaba propionske kisline – propionatov je potrebna za podaljšanje roka uporabnosti tortilj, saj se navedeni proizvodi zelo hitro pokvarijo zaradi visoke vsebnosti vlage in sestave, ki je dovzetna za rast mikrobov.
            
         
               (5)
            
            
               Propionska kislina – propionati se pogosto uporabljajo za preprečevanje rasti plesni v vzhajanih pekovskih izdelkih zaradi njihovega minimalnega učinka na kvas ter na vonj in okus končnega izdelka.
            
         
               (6)
            
            
               Evropska agencija za varnost hrane (v nadaljnjem besedilu: Agencija) je v svojem mnenju o ponovni oceni propionske kisline (E 280), natrijevega propionata (E 281), kalcijevega propionata (E 282) in kalijevega propionata (E 283) kot aditivov za živila (3) navedla, da najvišje koncentracije navedenih snovi pri trenutno dovoljeni uporabi kot aditivov za živila ne bi ogrozila varnosti. Odobritev uporabe propionatov v tortiljah je razširitev, ki ne bo povzročila dodatne zaskrbljenosti, saj je ocena izpostavljenosti, ki jo je izvedla Agencija, vključevala kategorijo živil 07.1 Kruh in štručke.
            
         
               (7)
            
            
               V skladu s členom 3(2) Uredbe (ES) št. 1331/2008 mora Komisija za posodobitev seznama Unije aditivov za živila iz Priloge II k Uredbi (ES) št. 1333/2008 zaprositi za mnenje Agencije, razen če taka posodobitev nima učinka na zdravje ljudi. Ker gre pri razširitvi uporabe propionske kisline – propionatov (E 280–283) kot konzervansov v tortiljah za posodobitev navedenega seznama, ki nima učinka na zdravje ljudi, Komisiji ni treba zaprositi za mnenje Agencije.
            
         
               (8)
            
            
               Prilogo II k Uredbi (ES) št. 1333/2008 bi bilo zato treba ustrezno spremeniti.
            
         
               (9)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloga II k Uredbi (ES) št. 1333/2008 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. maja 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 354, 31.12.2008, str. 16.
   
      (2)  Uredba (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (UL L 354, 31.12.2008, str. 1).
   
      (3)  EFSA Journal 2014;12(7):3779.
   
      PRILOGA
      V delu E Priloge II k Uredbi (ES) št. 1333/2008 v kategoriji živil 07.1 „Kruh in štručke“ se vnosi za propionsko kislino – propionate nadomestijo z naslednjim:
      
         
                      
                  
                  
                     „E 280–283
                  
                  
                     propionska kislina – propionati
                  
                  
                     3 000 
                  
                  
                     (1) (6)
                  
                  
                     samo predpakiran na rezine narezan kruh in ržen kruh
                  
               
                     E 280–283
                  
                  
                     propionska kislina – propionati
                  
                  
                     2 000 
                  
                  
                     (1) (6)
                  
                  
                     samo kruh z zmanjšano energijsko vrednostjo, delno pečen predpakiran kruh, predpakirane štručke, tortilje in kruh pitta ter predpakirani pølsebrød, boller in dansk flutes
                     
                  
               
                     E 280–283
                  
                  
                     propionska kislina – propionati
                  
                  
                     1 000 
                  
                  
                     (1) (6)
                  
                  
                     samo predpakiran kruh“